ป้องกัน ลดอุบัติเหตุทางถนนช่วงเทศกาลสงกรานต์ กำชับด่านชุมชน ด่านครอบครัว เมาไม่ขับ หลับที่บ้าน
นายดรณ์ สมิตะเกษตริน ปลัดจังหวัดปทุมธานี ประชุมคณะทำงานด้านการติดตามประเมินสถานการณ์ วิเคราะห์สาเหตุการเกิดอุบัติเหตุทางถนนและแก้ไขปัญหาอุบัติเหตุทางถนนประจำวัน และการเตรียมความพร้อมรายงานข้อมูลต่อที่ประชุมคณะอนุกรรมการเฉพาะกิจศูนย์ปฏิบัติการป้องกันและลดอุบัติเหตุทางถนนช่วงเทศกาลสงกรานต์ จังหวัดปทุมธานี พ.ศ.2565 และร่วมประชุมผ่านระบบ Video conference จากกรมป้องกันและบรรเทาสาธารณภัย โดยมีคณะทำงาน ศูนย์ปฏิบัติการป้องกันและลดอุบัติเหตุทางถนน ช่วงเทศกาลสงกรานต์ จังหวัดปทุมธานี พ.ศ. 2565 นำโดยนายอภิวัฒน์ เลาหวัฒน์ หัวหน้าสำนักงานป้องกันและบรรเทาสาธารณภัยจังหวัดปทุมธานี เข้าร่วมประชุม ปลัดจังหวัดปทุมธานี เน้นย้ำ ให้คณะทำงานปฏิบัติงานตามแนวทางข้อสั่งการจากศูนย์อำนวยการความปลอดภัยทางถนนกลาง รวมทั้งเน้นย้ำให้ทุกอำเภอนำแผนในช่วงเทศกาลปีใหม่ พ.ศ.2565 มาปรับใช้ การนำแผนด่านครอบครัวมาใช้ดูแลคนในครอบครัวเมื่อมีการดื่มเครื่องดื่มแอลกอฮอล์ ย้ำให้คนในครอบครัวช่วยกันดูแล เมาไม่ขับ หากง่วงเมาอยากหลับให้หลับที่บ้าน กำชับว่าด่านครอบครัวสำคัญที่สุด